Oficialusis leidinys L 055 , 24/02/2004 p. 0064 - 0065



Komisijos sprendimas 2004 m. vasario 20 d. dėl laikino registruotų arklių įvežimo dalyvauti Olimpinėse žaidynėse arba Parolimpinėse žaidynėse 2004 m. Graikijoje (pranešta dokumentu Nr. C(2004) 499) (tekstas svarbus EEE) (2004/177/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1990 m. birželio 26 d. Tarybos direktyvą 90/426/EEB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą [1], ypač į jos 19 straipsnio ii punktą, kadangi: (1) vadovaujantis 1992 m. balandžio 10 d. Komisijos sprendimu 92/260/EEB dėl veterinarijos reikalavimų ir veterinarinio sertifikavimo laikinai įvežant registruotus arklius [2] ir 1993 m. vasario 5 d. Komisijos sprendimu 93/197/EEB dėl gyvūnų sveikatos reikalavimų ir veterinarinio sertifikavimo importuojant registruotus arklinius bei veislinius ir produkcinius arklinius [3], turi būti pateiktos garantijos, užtikrinančios, jog nekastruoti vyresni nei 180 dienų patinai nekelia rizikos dėl arklių virusinio artrito paskleidimo. (2) Registruotų arklių, dalyvaujančių 2004 m. rugpjūčio mėn. Atėnuose, Graikijoje Olimpinėse žaidynėse veterinarinę priežiūrą vykdys kompetentingos Graikijos institucijos ir organizatorius – Tarptautinė arklinių federacija (Fédération Equestre International (FEI)). (3) Registruotų arklių, dalyvaujančių 2004 m. rugsėjo mėn. Atėnuose, Graikijoje XII Parolimpinėse žaidynėse veterinarinę priežiūrą vykdys kompetentingos Graikijos institucijos. (4) Kai kurie patinai, tinkantys dalyvauti šiuose aukšto lygio arklių renginiuose gali neatitikti Sprendimuose 92/260/EEB ar 93/197/EEB nustatytų reikalavimų dėl arklių virusinio artrito. (5) Dėl to laikinai įvežamiems arba importuojamiems dalyvauti šiuose sportiniuose renginiuose arkliams turėtų būti numatyta nuo šių reikalavimų nukrypti leidžianti nuostata. Ta nukrypti leidžianti nuostata turėtų nustatyti reikalavimus, kurie nekeltų arklių virusinio artrito paskleidimo rizikos. (6) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis 1. Nukrypstant nuo Sprendimo 92/260/EEB, valstybės narės suteikia teisę laikinai įvežti nekastruotus registruotus arklius patinus dalyvauti arklių renginiuose Olimpinėse žaidynėse ar Parolimpinėse žaidynėse Atėnuose, Graikijoje 2004 m. atitinkamai rugpjūčio ir rugsėjo mėn., nereikalaudamos tame sprendime numatytų garantijų dėl arklių virusinio artrito, jeigu įvykdomi 2 dalyje nustatyti reikalavimai. 2. Gyvūnų sveikatos sertifikatas, nustatytas pagal Sprendimo 92/260/EEB II priedą, atitinka šiuos reikalavimus: a) sertifikatą pasirašantis valstybinis veterinarijos gydytojas A, B, C, D ir E sertifikatuose III skirsnio e punkto v papunktį ir F sertifikato III skirsnio f punkto v papunktį, susijusius su arklių virusiniu artritu, ištrina; b) sertifikatuose įrašoma toks sakinys: "Registruotas arklys įvežamas pagal Komisijos sprendimą 2004/177/EB [4].". c) į deklaraciją, pridedamą prie sertifikatų, įrašoma: "Šiame sertifikate minimas arklys skirtas dalyvavimui Olimpinių žaidynių/Parolimpinių žaidynių (ištrinti ko nereikia) arklių renginiuose; savo buvimo Europos Sąjungos valstybėje narėje metu jis nebus naudojamas veisimui ar sėklos paėmimui. Susitarta, kad Olimpinių žaidynių/Parolimpinių žaidynių (ištrinti ko nereikia) arklių renginiams pasibaigus, arklys yra nedelsiant išvežamas iš Europos Sąjungos. Numatyta eksporto iš Europos Sąjungos data ir vieta:…". 2 straipsnis 1. Nukrypstant nuo Sprendimo 93/197/EEB, valstybės narės suteikia teisę laikinai įvežti iš Folklando salų, Kirgizijos bei Sen Pjero ir Mikelono nekastruotus registruotus arklius patinus dalyvauti arklių renginiuose Olimpinėse žaidynėse ar Parolimpinėse žaidynėse Atėnuose, Graikijoje 2004 m. atitinkamai rugpjūčio ir rugsėjo mėn., nereikalaudamos tame sprendime nustatytų garantijų dėl arklių virusinio artrito, jeigu įvykdomi 2 dalyje nustatyti reikalavimai. 2. Gyvūnų sveikatos sertifikatas, nustatytas pagal Sprendimo 93/197/EEB II priedą, atitinka šiuos reikalavimus: a) sertifikatą pasirašantis valstybinis veterinarijos gydytojas A, B ir G sertifikatuose III skirsnio e punkto v papunktį, susijusį su arklių virusiniu artritu, ištrina; b) sertifikatuose įrašoma toks sakinys: "Registruotas arklys įvežamas pagal Komisijos sprendimą 2004/177/EB [5]."; c) į deklaraciją, pridedamą prie sertifikatų, įrašoma: "Šiame sertifikate minimas arklys skirtas dalyvavimui Olimpinių žaidynių/Parolimpinių žaidynių (ištrinti ko nereikia) arklių renginiuose; savo buvimo Europos Sąjungos valstybėje narėje metu jis nebus naudojamas veisimui ar sėklos paėmimui. Susitarta, kad Olimpinių žaidynių/Parolimpinių žaidynių (ištrinti ko nereikia) arklių renginiams pasibaigus, arklys yra nedelsiant išvežamas iš Europos Sąjungos. Numatyta eksporto iš Europos Sąjungos data ir vieta:…" 3 straipsnis Šis sprendimas skirtas valstybėms narėms. Priimta Briuselyje, 2004 m. vasario 20 d. Komisijos vardu David Byrne Komisijos narys [1] OL L 224, 1990 8 18, p. 42. Direktyva su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p.1). [2] OL L 130, 1992 5 15, p. 67. Sprendimas su paskutiniais pakeitimais, padarytais Sprendimu 2004/117/EB (OL L 36, 2004 2 7, p. 20). [3] OL L 86, 1993 4 6, p. 16. Sprendimas su paskutiniais pakeitimais, padarytais Sprendimu 2004/117/EB. [4] OL L 55, 2004 2 24, p. 64. [5] OL L 55, 2004 2 24, p. 64. --------------------------------------------------